hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu en hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiában leírólap alatt a Fájlnévtérben megadott – a képekhez (és más médiafájlokhoz) csatolt – szöveges tartalmat értjük. A leírólapon szerepelnek a képek ismert adatai (például a kép leírása, a szerző neve) és itt találhatók a licencinformációk.
Minden beillesztett kép (médiafájl) leírólapja a képre kattintva érhető el.
A leírólapon az alábbi információkat találhatjuk meg:
leírás: a kép tartalmának leírása (a képhez fűzött magyarázattal, például a történelmi háttérről, egyéb fontos adatokkal)
forrás: a kép származási helye
ha a képet a feltöltő készítette, általában itt a „saját munka” jelzés látható. Itt jelezzük, ha a kép egy másik kép felhasználásával készült.
internetről letöltött kép esetén link az eredeti képre, és arra a weboldalra is, amin a kép látható.
grafikon vagy más hasonló ábra esetén a felhasznált adatok forrása is.
engedélyeztetett kép esetén itt szerepelhet a kapcsolattartó wikipédista neve.
dátum: a kép készítésének vagy nyilvánosságra hozatalának dátuma.
hely: a kép készítésének helye.
szerző: a képet készítő személy vagy intézmény (módosítás esetén az eredeti mű szerzője is).
engedély: az engedély típusának rövid leírása
más változatok: link a kép más változataira, vagy az ugyanazon dolgot ábrázoló más képekre, ha vannak.
A hely és a más változatok megadása opcionális, minden más paraméter kötelező.
Az összegzés alatt találhatóak a licencinformációk.
A legtöbb, a Wikipédiában található kép, videó és más médiafájl is szabad licenc alá esik – de nem mindegyik: A fájlok felhasználási feltételeit külön-külön kell ellenőrizned.
Míg minden egyes szövegre ugyanaz a licenc vonatkozik, addig a képeknél (akárcsak a többi médiafájlnál) többféle licencet használunk. A licencek „egységesítésének” elsősorban – többek között – szerzői jogi akadályai vannak: Egyes képek csak bizonyos korlátozások mellett használhatóak fel. Bár igyekszünk az ilyen tartalmat minimálisra csökkenteni, szükségképpen mindig lesznek ilyen korlátozott felhasználhatóságú (tehát nem szabad licencű) fájlok. Ezt az újrafelhasználás során feltétlenül vedd figyelembe.
A jogvédett képek felhasználása csak a jogtulajdonos külön engedélyével lehetséges! Jellemzően ilyenek például az album- és könyvborítókat, bankjegyeket, posztereket (filmplakátokat), címereket, film- és képregénykockákat, képernyőképeket stb. ábrázoló képek. Az ilyen képek leírólapján az oldalt látható ábra figyelmeztet a korlátozott felhasználhatóságra.
Személyeket ábrázoló fénykép, illetve hangfájl esetén további korlátozást jelenthetnek a személyhez fűződő jogok. A címerek, zászlók felhasználásáról külön jogszabály rendelkezik. A bankjegyeket ábrázoló képekre is vonatkozhat jogszabályi korlátozás.
Mindezen felül az egyes licencek további korlátozásokat szabhatnak a felhasználónak. Van például olyan licenc, amelyik a módosítást, egy másik a kereskedelmi (üzleti) célú felhasználást tiltja.
Újrafelhasználás előtt olvasd el tehát figyelmesen a fájl leírólapján szereplő licencinformációkat.
A lap eredeti címe: „https://hu.wikipedia.org/w/index.php?title=Wikipédia:Leírólap&oldid=10765358”
Utoljára szerkesztve 2011. november 25., 10:31-kor
A lap utolsó módosítása: 2011. november 25., 10:31
A lap szövege CC BY-SA 3.0 alatt érhető el, ha nincs külön jelölve.